laion/Wikipedia-Exotic huggingface dataset:
ველესის ისტორიული არქივი

ველესის ისტორიული არქივი (მაკედ. Историски архив) — არქივი ქალაქ ველესში. დაარსდა 1954 წელს. 1951-1954 წლებში არქივი ფუნქციონირებდა, როგორც ველესის სახალხო მუზეუმის საარქივო განყოფილება. ამჟამად არის მაკედონიის რესპუბლიკის სახელმწიფო არქივის განყოფილება. ფილიალი განთავსებულია ახალ შენობაში ნაუმ ნაუმოვსკის ქუჩაზე. ველესის განყოფილების დაქვემდებარებაში შედის: ველესის, ჩაშკის, გრადსკოს, როსომანის, ნეგოტინოს, კავადარცის, დემირ-კაპიისა და გევგელიის თემები. განყოფილებას გააჩნია 538 ფონდი და 8 კოლექცია. ყველაზე ძველი დოკუმენტები 1768 წლით თარიღდება. მნიშვნელოვანი საარქივო ფონდებია: მუნიციპალიტეტებისა და მუნიციპალური ადმინისტრაციის საარქივო ფონდები (1918 - 1941 წლები) კიცოვი და ჰაჯი პეტრუშებევის (1800-1918 წლები) ოჯახის კომერციული და პირადი ფონდები ველესის განყოფილებას გამართული აქვს რამდენიმე გამოფენა, სადაც დამთვალიერებლის წინაშე წარმოდგენილი იყო საარქივო მასალები. გამოფენების სახელწოდებებია: „Документи за делувањето на Велешкиот партизански одред Димитар Влахов“, „Револуционерното и творечко живеење на Кочо Рацин“, „Животот и творештвото на Ордан Х. К. - Џинот“ და „Велес во минатиот век“. 1998 წლიდან არქივის ინიციატივით იმართება მუდმივი გამოფენა სახელწოდებით „Велес низ документи и фотографии“. ↑ დაარქივებული ასლი. დაარქივებულია ორიგინალიდან — 2015-10-03. ციტირების თარიღი: 2017-11-18.
მარიამი

საკუთარი სახელი მარიამი შეიძლება აღნიშნავდეს ერთ-ერთ შემდეგ პიროვნებათაგანს: მარიამი — საკუთარი სახელი. მარიამ ღვთისმშობელი — იესოს დედა. მარიამი — პოლიტიკური მოღვაწე მარიამ დადიანი — ქართლის დედოფალი, მანუჩარ I დადიანის ასული. მარიამი — ბიზანტიის დედოფალი მარიამ-მაკრინა — პოეტი
Royce da 5'9"

რაიან დენიელ მონტგომერი (დ. 5 ივლისი, 1977), უფრო მეტად ცნობილი ფსევდონიმით Royce da 5′9″ — ამერიკელი რეპერი დეტროიტიდან (მიჩიგანი). იგი თანამშრომლობს პროდიუსერებთან, კარლოს ბროუდისთან და DJ Premier-თან. აგრეთვე ანონიმურად მუშაობს შონ კომბსთან და Dr. Dre-სთან. რეპერი არის დუეტ Bad Meets Evil-ის წევრი, ემინემის თანამონაწილეობით, შედის ჯგუფებში Slaughterhouse და PRhyme (DJ Premier-თან ერთად). About.com-ის რედაქტორების „ჩვენი დროის უდიდესი MC-ების (1987–2007)“ რეიტინგში Royce da 5′9″ იკავებს #30 პოზიციას. მთავარი სტატია: Royce da 5'9"-ის დისკოგრაფია. სტუდიური ალბომები Rock City (2002) Death Is Certain (2004) Independent's Day (2005) Street Hop (2009) Success Is Certain (2011) Layers (2016) Book of Ryan (2018) თანამშრომლობა/EP-ები Slaughterhouse (Slaughterhouse) (2009) Hell: The Sequel (Bad Meets Evil) (2011) Welcome to: Our House (Slaughterhouse) (2012) Shady XV (Shady Records) (2014) PRhyme (PRhyme) (2014) Royce da 5'9" Twitter-ზე Royce da 5'9" MTV-ის საიტზე ↑ Centeno, Tony. (August 2, 2016) Royce Da 5'9 & Key Wane Detail The Life Of The True "Carefree Black Man". Vibe. ციტირების თარიღი: September 11, 2016. ↑ Low, Carver. (March 31, 2016) Royce Da 5'9" Reveals His Next Album "Book Of Ryan" Is Basically Done. HotNewHipHop. ციტირების თარიღი: September 11, 2016. ↑ PRhyme (Royce 5'9" & DJ Premier) - Mode ft. Logic (Lyric Video). DJ Premier / YouTube (March 11, 2016). ციტირების თარიღი: September 16, 2016. ↑ Top 50 MCs of Our Time: 1987 - 2007 - 50 Greatest Emcees of Our Time. Rap.about.com (2012-01-26). დაარქივებულია ორიგინალიდან — 2012-05-10. ციტირების თარიღი: 2012-03-30.
ჯადოსნური ცხოველები და სად ვიპოვოთ ისინი (ფილმი)

„ჯადოსნური ცხოველები და სად ვიპოვოთ ისინი“ (ინგლ. Fantastic Beasts and Where to Find Them) — 2016 წლის ფენტეზის ჟანრის მხატვრული ფილმი, გადაღებული რეჟისორ დევიდ იეიტსის მიერ. იგი არის „ჰარი პოტერის“ ფილმების სერიის პირველი დამატებითი ფილმი, ნაწილობრივ ეფუძნება ჯ. კ. როულინგის ამავე სახელწოდების წიგნს და გადაღებულია მწერლის სადებიუტო სცენარის მიხედვით და მისივე პროდიუსერობით. ფილმში მთავარ როლს ასრულებს ედი რედმეინი, ხოლო მეორეხარისხოვან როლებში არიან კეთრინ უოტერსტონი, დენ ფოგლერი, ელისონ სუდოლი, ეზრა მილერი, სამანთა მორტონი, ჯონ ვოიტი, კარმენ ეჯოგო, რონ პერლმანი და კოლინ ფარელი. „ჯადოსნური ცხოველები. სად ვიპოვოთ ისინი“ არის პირველი „ჯადოსნური ცხოველების“ ფილმების სერიაში და მეცხრე როულინგის ჯადოსნური სამყაროს სერიის ეკრანიზაციებში. ფილმის პრემიერა გაიმართა ნიუ-იორკში 2016 წლის 10 ნოემბერს. მსოფლიო კინოგაქირავებაში იგი ჩაეშვა 2016 წლის 18 ნოემბერს, 3D, IMAX 4K Laser და სხვა ფორმატებში. კრიტიკოსებისგან და ძირითადი მაყურებლებისგან დადებითი შეფასებებით, „ჯადოსნური ცხოველების“ შემოსავალმა 814 მილიონი აშშ დოლარი შეადგინა და 2016 წლის ყველაზე შემოსავლიანი ფილმების სიის მერვე ადგილზე მოახვედრა. ფილმი ნომინირებული იყო BAFTA-ზე (სხვადასხვა ჯილდოს შორის – საუკეთესო ბრიტანული ფილმის კატეგორიაშიც) და გაიმარჯვა საუკეთესო დიზაინის ნომინაციაში. იგი აგრეთვე ნომინირებული იყო ორ ოსკარზე და გაიმარჯვა საუკეთესო კოსტიუმების დიზაინის კატეგორიაში, იქცა რა როულინგის ნაწარმოების მიხედვით გადაღებულ პირველ ფილმად, რომელსაც ეს ჯილდო მიენიჭა. მთავარი სტატია: ჯადოსნური ცხოველები: გრინდელვალდის დანაშაულები. შეგიძლიათ იხილოთ მედიაფაილები თემაზე „ჯადოსნური ცხოველები და სად ვიპოვოთ ისინი (ფილმი)“ ვიკისაწყობში. ოფიციალური საიტი „ჯადოსნური ცხოველები. სად ვიპოვოთ ისინი“ — კინოფილმების ინტერნეტ-მონაცემთა ბაზა (ინგლისური) „ჯადოსნური ცხოველები. სად ვიპოვოთ ისინი“ — Rotten Tomatoes „ჯადოსნური ცხოველები. სად ვიპოვოთ ისინი“ — Allmovie-ზე „ჯადოსნური ცხოველები. სად ვიპოვოთ ისინი“ — Box Office Mojo-ზე ↑ Fantastic Beasts and Where to Find Them (12A). British Board of Film Classification (28 October 2016). ციტირების თარიღი: 28 October 2016. ↑ Newman, Kim. Fantastic Beasts and Where to Find Them review: a fiddly start for J.K. Rowling's wizarding prequels. British Film Institute (18 November 2016). ციტირების თარიღი: 29 November 2016. ↑ Fantastic Beasts and Where To Find Them. British Council. ციტირების თარიღი: 1 December 2016. ↑ Rubin, Rebecca. (13 November 2018) Box Office: 'Fantastic Beasts: The Crimes of Grindelwald' Sequel Heads for $250 Million Global Launch. Variety. ციტირების თარიღი: 13 November 2018 ↑ Fantastic Beasts and Where to Find Them. IMDb. ციტირების თარიღი: 3 March 2021 ↑ Fantastic Beasts and Where to Find Them (2016). ციტირების თარიღი: 22 January 2023 ↑ https://m.facebook.com/JKRowling/posts/441828229259132 ↑ Dornbush, Jonathon. (26 February 2017) Oscars 2017: Fantastic Beasts Wins First Academy Award for Harry Potter Franchise en-US. ციტირების თარიღი: 27 February 2017
შუახმელეთის კალენდარი

ჯ.რ.რ. ტოლკინის ლეგენდარიუმში წელთაღრიცხვისთვის გამოიყენება რამდენიმე კალენდარი. შუახმელეთი მდებარეობს დედამიწაზე გამოგონილ წინარეისტორიაში, ამიტომ წლის ხანგრძლივობა ნამდვილი წლისას ემთხვევა. რომან „ბეჭდების მბრძანებლის“ დანართ D-ში წარმოდგენილია კალენდრების განმარტება. ინფორმაცია მაზრული კალენდრის შესახებ ვრცლად იქნა მოწოდებული თავად ტოლკინის მიერ. ის საკმაოდ განსხვავდებოდა ადამიანების, ჯუჯებისა და ელფების კალენდრისაგან. მაზრის კალენდრის პირველი წელი დაიწყო მაშინ, როდესაც ორმა ჰობიტმა სერიდან, მარჩომ და ბლანკომ დააარსეს მაზრა, მესამე ეპოქის 1601 წელს. ასე რომ, შესაძლებელია მესამე ეპოქის წლების გადაყვანა ჰობიტების წლებში, 1600 წლის გამოკლებით. მესამე ეპოქის უკანასკნელი წელი იყო 1421 (მაზრის კალენდრით). მაზრული წელი ნამდვილი წლის ტოლია – 365 დღე, 5 საათი, 48 წუთი, 46 წამი. ის ისევე, როგორც ნამდვილ სამყაროში, დაყოფილია 12 თვედ, მაგრამ ყველა თვე 30 დღისგან შედგება. ამას დაემატა მხოლოდ 5 დამატებითი დღე, რათა 365 დღე მიეღოთ. საგულისხმოა, რომ თვეები დაყოფილიყო იყო მთვარის ციკლებად. თვეების სახელწოდებებისთვის ტოლკინმა გამოიყენა ძველი ინგლისურიდან ნასესხები შეცვლილი სიტყვები. პროფესორის ვარაუდით, ეს იქნებოდა ის სიტყვები, რომლებიც გამოყენებული იქნებოდა, თუ თანამედროვე ინგლისურში შეინარჩუნებდნენ თვეების ძველს სახელებს და არ გამოიყენებდნენ ლათინურებს. ქვემოთ მოცემული ცხრილი ასახავს, თუ რომელ ნამდვილ თვეს შეესაბამება ჰობიტების ესა თუ ის თვე. იულეთი აღინიშნებოდა დღე, რომელიც იყო ძველი წლის დასრულების და ახალი წლის დაწყების სიმბოლო. შესაბამისად, მეორე იულე იყო წლის პირველი დღე. ნაკიან წლებში (ყოველ მეოთხე წელიწადს) კალენდარს ემატებოდა ერთი დღე, ზედმეტი ლითე. ასეთი დღეები ოფიციალურად არც ერთ თვეს არ ეკუთვნოდა. როგორც წესი, ამ დღეს ან დასვენება იყო, ან რამე სახის წვეულება. შუა წლის დღე, როგორც ვარაუდობენ, ნაბუნიობის ანალოგია. ტოლკინის თქმით, ამ მოვლენას ადგილი აქვს ნამდვილი რეალობის წლის შუა დღემდე 10 დღით ადრე. მაგრამ ნაბუნიობის დღემ გადაიწია, ამიტომ დღესდღეობით ის სხვა თარიღს ემთხვევა და განსხვავება მაზრული შუა წლის დღისა და ნამდვილი შუა წლის შორის 11 და არა 10 დღეა. სხვადასხვა კალენდრის ანალიზი დაარქივებული 2017-03-31 საიტზე Wayback Machine. მაზრის თვეების განმარტება – ეტიმოლოგიური მნიშვნელობა
უსტ-ბელიშევო

უსტ-ბელიშევო (ბაშკ. Өсбәлеш) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება ნაგადაკის სასოფლო საბჭოს. 2010 წლის მონაცემებით, სოფელში ცხოვრობს 57 ადამიანი. რაიონულ ცენტრ თოლბაზიდან დაშორებულია 36 კილომეტრით. უახლოესი რკინიგზის სადგურია ტიუკუნი, რომელიც დაშორებულია 6 კმ-ით. 2002 წლის აღწერის მიხედვით, მოსახლეობის აბსოლუტურ უმრავლესობას ბაშკირები შეადგენენ (100 %). Совет муниципальных образований Республики Башкортостан. ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
უტარკული

უტარკული (ბაშკ. Утаркүл) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. მიეკუთვნება კებიაჩევის სასოფლო საბჭოს. დამაარსებელია სემიონ ივანეს ძე ვასილევი. 2010 წლის მონაცემებით, სოფელში ცხოვრობს 68 ადამიანი. რაიონულ ცენტრ თოლბაზიდან დაშორებულია 11 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 25 კმ-ით. 2002 წლის აღწერის მიხედვით, მოსახლეობის აბსოლუტურ უმრავლესობას ჩუვაშები შეადგენენ . Совет муниципальных образований Республики Башкортостан. Утаркуль на портале «Генеалогия и Архивы» ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
კვლევისა და ინტერდისციპლინურობის ცენტრი

კვლევისა და ინტერდისციპლინურობის ცენტრი (ფრანგ. Centre de recherches interdisciplinaires) — ფიზიკური და ინტელექტუალური სივრცე, რომელიც იკვლევს და ავრცელებს სწავლის, სწავლების, კვლევისა და კოლექტიური ინტელექტის მობილიზების ახალ მეთოდებს. კვლევისა და ინტერდისციპლინურობის ცენტრი დაარსდა 2005 წელს ფრანსუა ტადეისა და არიელ ლინდერის მიერ. ცენტრის დაარსების დღიდან მისი მთავარი მხარდამჭერია ბეტანკურ-შულერის ფონდი. პარიზის დეკარტისა და დიდროს უნივერსიტეტებთან თანამშრომლობით, კვლევისა და ინტერდისციპლინურობის ცენტრი უძღვება რამდენიმე აკადემიურ პროგრამას, როგორც ბაკალავრიატის, ისე მაგისტრატურისა და დოქტორანტურის დონეზე. ცენტრი ახორციელებს სამაგისტრო პროგრამას "ინოვაციური მიდგომები და კვლევითი განათლება", რომელიც მოიცავს ორ მიმართულებას: "იტერდისციპლინური მეთოდები სიცოცხლის შემსწავლელ მეცნიერებებში" და "განათლება და ტექნოლოგიები". კვლევისა და ინტერდისციპლინურობის ცენტრი მასპინძლობს ისეთ სტუდენტურ ასოციაციებს, როგორებიცაა WAX Science (What About Xperiencing Science), les Savanturiers, HelloTomorrow, le Gamilier, IGEM Paris Bettencourt და სხვ. ოფიციალური საიტი
ფიდიასი

ფიდიასი (ბერძ. Φειδίας, ძვ.წ. 490 –430) — ძველი ბერძენი მოქანდაკე და არქიტექტორი. ის იყო მხედართმთავრის და „ათენური დემოკრატიის“ ფუძემდებლის პერიკლეს (ათენის მმართველი ძვ.წ 449 წლიდან) მეგობარი, ამიტომ იგი ძვ. წ. 447 წლიდან პერიკლეს ინიციატივით აკროპოლისის ანსამბლიის ხელმძღვანელი გახდა. დღემდე უცნობია თუ ვინ იყო მისი მასწავლებელი, თუმცა მეცნიერთა აზრით სავარაუდოდ მისი მასწავლებელი უნდა ყოფილიყო პოლიგლონტე ან ჰეგია. აკროპოლისის პართეონს (ტაძარს) მისი და მისი სკოლის წარმომადგენელი სკოლის ოსტატთა რელიეფები და ქანდაკებები ამშვენებდა. ფიდიასის ნამუშევრთა დიდი ნაწილი ჩვენამდე არ მოაღწეულა, მათზე ზოგად წარმოდგენას გვაძლევს რომაული ასლები. აკროპოლისში მან შექმნა ათენას (სიბრძნის ქალღმერთი) ქანდაკება, რომელიც პართენონის ტაძრის ნაოსში იდგა. რომაული ასლები გვამცნობს, რომ ის იყო 11 მეტრი სიმაღლის ხის გამოსახულება (სხვა წყაროს მიხედვით კი ის 7 მეტრი სიგრძის ქანდაკება იყო), ძვირფასი მასალებით დაფარული: საჭურველი და სამოსი ოქროთი, ხოლო სხეული სპილოს ძვლით. თვალები ძვირფასი თვლებისგან ჰქონდა გაკეთებული. ქალღმერთის ოქროს მუზარადზე გრიფონიები იყო, ფარის უკან კი ცისფერთვალა დახვეული გველი (როგორც სიბრძნის სიმბოლო). ათენას ფარის გარეთა და შიდა მხარეს ღმერთების და ტიტანების ბრძოლა იყო გამოსახული. ამ სცენებში ფიდიასმა პერიკლე და თავისი თავი გამოსახა, რისთვისაც ფიდიასი ღმერთების შეურაცხყოფისთვის დასაჯეს (მცირე ხნით საპყრობილეში ჰყავდათ გამოკეტილი). ქალაქის მფარველი ქალღმერთი ათენა ათენის ყველა კუთხიდან ჩანდა და აღფრთოვანებას იწვევდა. ასევე ფიდეას ეკუთვნის „ათენა პრიმაქოსისის“ ქანდაკება,რომელიც შექმნილია დაახლოებით .ძვ.წ 460 წ, სპარსელებთან გამარჯვების აღსანიშნავად. ფიდიასსვე ეკუთვნის მსოფლიოს 7 საოცრებაში შესული ზევსის 13-მეტრიანი (ის იმ დროისთვის ყველა აგებულ ტაძარზე მაღალი იყო) ხის ქანდაკება ოლიმპიიდან, რომელზეც ფიდიასი თავის მოსწავლე (კოლოტოსთან) და მის ძმასთან (პენეტთან) ერთად მუშაობდა. ქანდაკების ზედაპირი მოპირკეთებული იყო ოქროთი და სპილოს ძვლით. ერთ-ერთი წყაროს ცნობით ფიდიასი დასაჯეს იმისთვის, რომ ვითომდა მან ზევსის ქანდაკებისთვის საჭირო ოქრო მოიპარა, ხოლო ისტორია მოწმობს, რომ მან თავისი ფულით იყიდა ის. ფიდიასის ნამუშევრებიდან შემორჩენილია პართენონის შემამკობელი ქანდაკებები, რომელთაგანაც აღსანიშნავია ირიდას (ცისარტყელას ქალღმერთის) ქანდაკება. ფიდიასის გარდაცვალებისთვის ათენის აკროპოლისის რესტავრაცია (აღდგენა) დასრულებული არ უნდა ყოფილიყო. ათენას ქანდაკება ზევსის ქანდაკება ოლიმპიაში ათენა პრიმაქოსისი ფიდიასის სკოლა — „ირიდას ქანდაკება“ ათენის პართენონში. ფიდიასის სკოლა — ლაპიდებისა და კენტავრების ბრძოლა.. ათენის პანთენონი ფიდიასის სკოლა. ათენის პანთენონი. შეგიძლიათ იხილოთ მედიაფაილები თემაზე „ფიდიასი“ ვიკისაწყობში. ↑ Phidias. დაარქივებულია ორიგინალიდან — 2008-10-16. ციტირების თარიღი: 2017-11-19. ↑ Bertrand Russell, The History of Western Philosophy, Chapter 10, Protagoras, page 95 ↑ Filonik, Jakub (2013). „Athenian impiety trials: a reappraisal“. Dike (16): 26–33. doi:10.13130/1128-8221/4290.
ილია ელოშვილი

ილია ელოშვილი (დ. 19 მაისი, 1975, თბილისი, საქართველოს სსრ — გ. 1 ივნისი, 2022, თბილისი, საქართველო) — ქართველი პოლიტიკოსი, თბილისის მერის მოადგილე, საქართველოს ენერგეტიკისა და ბუნებრივი რესურსების მინისტრი 2016 წლის 9 სექტემბრიდან 26 ნოემბრამდე და 2017 წლის 14 ივლისიდან 14 დეკემბრამდე. ილია ელოშვილმა 1999 წელს დაამთავრა საქართველოს ტექნიკური უნივერსიტეტი (საერთაშორისო ბიზნესის სამართალი), 2005 წელს უტრეხტის პროფესიული განათლების უნივერსიტეტი (ბიზნესის ადმინისტრირების ბაკალავრი). 2010 წელს მონაწილეობა მიიღო FIDIC –ის კონტრაქტების სრულყოფილი პროგრამაში (დავათა მოგვარების საბჭოს ფედერაცია, ლუქსემბურგი). 2011 წელს აშშ-ის სამხედრო ინჟინრების ასოციაციაში მიიღო ზედამხედველობის სპეციალისტის ხარისხი. 2000–2003 — შპს „ოსტორ - ნიდერლანდები“, კონსულტანტი. 2003 – 2004 — შპს „გორგასალი“, კომერციული მენეჯერი. 2004–2005 — „გაერთიანებული სადისტრიბუციო ენერგო კომპანია/ PA Consulting roup“- ი, დასავლეთის ცენტრალური რეგიონის დირექტორი. 2005–2006 — „გაერთიანებული სადისტრიბუციო ენერგო კომპანია/ PA Consulting Group“-ი, დასავლეთ რეგიონის დირექტორი. 2006–2007 — ფონდი „ათასწლეულის გამოწვევა საქართველო“, ენერგეტიკის ინფრასტრუქტურის რეაბილიტაციის პროექტის დირექტორი. 2007 — ფონდი „ათასწლეულის გამოწვევა საქართველო“, მთავარი აღმასრულებელი ოფიცერის მოადგილის მოვალეობის შემსრულებელი. 2007–2008 — შპს „ვისოლ პეტროლიუმი“, გენერალური დირექტორის მოადგილე. 2008 — შპს „ვისოლის გაზის სადისტრიბუციო კომპანია“, გენერალური დირექტორი. 2008–2010 — ფონდი „ათასწლეულის გამოწვევა საქართველო“, აღმასრულებელი დირექტორის მოადგილე. 2010–2011 — შპს „ნიუ ენერჯი“, ტექნიკური დირექტორი. 2011–2012 — ამერიკის განვითარების საერთაშორისო სააგენტოს (USAID) პროექტი Tetra Tech Inc-ი, ხელმძღვანელის მოადგილე. 2012 წლის საპარლამენტო არჩევნების შემდეგ, დაინიშნა ენერგეტიკის მინისტრის მოადგილედ. მას შემდეგ, რაც 2016 წელს, საპარლამენტო არჩევნებში მონაწილეობის მიზნით, კახა კალაძე გადადგა, დაიკავა მინისტრის თამადებობა, არჩევნების შემდეგ კი კვლავ მინისტრის მოადგილე გახდა. მეორეჯერ მინისტრის პოსტი 2017 წლის 12 ივლისს დაიკავა - მას შემდეგ, რაც კახი კალაძემ მინისტრის პოსტი თბილისის მერის არჩევნებში მონაწილეობის მიზნით დატოვა. 2017 წლის დეკემბერში მთავრობაში სტრუქტურული ცვლილებები განხორციელდა. ენერგეტიკის სამინისტრო გაუქმდა და შეუერთდა ეკონომიკისა და მდგრადი განვითარების სამინისტროს. 2017 წლის დეკემბერში ელოშვილი თბილისის მერის, კახა კალაძის მოადგილედ დაინიშნა. ილია ელოშვილი — საქართველოს ბიოგრაფიული ლექსიკონი საქართველოს ენერგეტიკის სამინისტრო დაარქივებული 2021-11-30 საიტზე Wayback Machine.
მარანი (სასმისი)

მარანი — ღვინის შესასმელი თიხის ჭურჭელი. სხვადასხვა ვარიაციით გავრცელებულია მეჭურჭლეობით განთქმულ საქართველოს ყველა კუთხეში. მარანი წარმოადგენს ორსართულიან სასმისს, რომლის პირველ ნაწილს დაფანჯრული ქუსლ-სადგარი აქვს, ხოლო მეორე სართულად თავზე მოვლებულია საზიარო მილაკი მასზე დამაგრებული ჩარექიანებით. ერთ ჩარექში ჩასხმით მარნის მილაკი და ყველა სასმისი თანაბრად შეივსება, ხოლო მსმელი ღვინოს მიირთმევს ჯგუფურ ჭურჭლებს შორის ჩასმული ზოომორფული ცხოველის პირიდან. ყველა ჭურჭელს ერთი საერთო ხვრელთა სისტემა გააჩნია და სმის დროს მარანი ერთინად იცლება. მარანი ქართული სუფრის დამამშვენებელ სასმისად ითვლებოდა. მისი საკრალური და რიტუალური დანიშნულება კარგადაა გამოკვეთილი შემკულობაში. მარნის სიმბოლიკაში ჩადებულია კოლექტიური სერობის საკრალური ხასიათი. იგი განასახიერებს მარნის, როგორც ღვინის სახლის მიკრომოდელს. ქართულ ეთნოგრაფიულ ყოფაში დამოწმებული ეს სარიტუალო ჭურჭელი გარკვეულ გენეტიკურ ნათესაობას იჩენს წინა აზიის სამეურნეო კულტურულ წრესთან. მარნის მრავალჭურჭლიანობაში გიორგი ჩიტაია ხედავდა წარმართული ხანის სალოცავების ერთჯერადად დალოცვის იდეას. გ. ჩიტაია, შრომები, ტ. მე-2, 2000. მ.ზ. ქართული მატერიალური კულტურის ეთნოგრაფიული ლექსიკონი მარანი (სასმისი)
ოლღა ოკუჯავა

ოლღა სტეფანეს ასული ოკუჯავა (დ. 1888, ქუთაისი — გ. 11 სექტემბერი, 1941, მედვედის ტყე, ორიოლის ოლქი, რსფსრ) — გალაკტიონ ტაბიძის მეუღლე 1916–1941 წლებში. ოლღა ოკუჯავა დაიბადა 1888 წელს ქუთაისში, სტეფანე ოკუჯავისა და ელისაბედ პერემუშევას ოჯახში. ჰყავდა სამი ძმა — მიხეილი, ნიკოლოზი და შალვა. უკანასკნელი იყო ცნობილი საბჭოთა პოეტისა და მუსიკოსის ბულატ ოკუჯავას მამა. 1912 წელს სწავლობდა ქუთაისის წმ. ნინოს სახელობის ქალთა გიმნაზიაში, სწორედ მაშინ გაიცნო გალაკტიონ ტაბიძე. 1913 წლიდან მუშაობდა მასწავლებლად ჭიათურის ქალთა გიმნაზიაში. 1916 წლის 23 აგვისტოს გალაკტიონი და ოლღა დაქორწინდნენ, და იმწელსვე სასწავლებლად მოსკოვში გაემგზავრნენ. ცნობილია, რომ მოსკოვში ოლღა ოკუჯავა გახდა პარტიის წევრი. 1929 წელს ოლღა ბრალდებულ იქნა ტროცკიზმში, მიესაჯა გადასახლება სამი წლის ვადით, რომელიც მან უზბეკეთში გაატარა და საქართველოში 1932 წელს დაბრუნდა. ოლღა ოკუჯავა მეორედ დააპატიმრეს 1936 წლის 11 ნოემბერს, დეპორტირებულია ორიოლის ოლქში. 1937 წელს გალაკტიონმა ოლღას ლექსი „უკანასკნელი მატარებელი“ მიუძღვნა. 1941 წლის სექტემბერი სსრკ-ის უზენაესი სასამართლოს სამხედრო კოლეგიამ მიუსაჯა სასჯელის უმაღლესი ზომა, ხოლო სამ დღეში ის 157 პოლიტ-პატიმართან ერთად დახვრიტეს ქალაქ ორიოლთან, მედვედის ტყეში. 1956 წლიდან ხრუშჩოვის მთავრობამ რეპრესირებულთა რეაბილიტაციის პროცესი დაიწყო. 1957 წლის დეკემბერში გალაკტიონ ტაბიძეს შეატყობინეს, რომ ოლღა ოკუჯავა რეაბილიტირებულია, თუმცა პოეტს მისი დახვრეტის შესახებ არაფერი უთხრეს. ↑ Galaktion.ge, ქრონიკა ↑ Galaktion.ge, ქრონიკა ↑ Galaktion.ge, ქრონიკა ↑ Galaktion.ge, ქრონიკა ↑ ეროვნული ბიბლიოთეკა: სტალინური სიები საქართველოდან, ოკუჯავა ოლღა სტეფანეს ას. ↑ Galaktion.ge, ქრონიკა
წიგნის მუზეუმი (თბილისი)

წიგნის მუზეუმი — მუზეუმი თბილისში, რომელიც გაიხსნა 2017 წლის 17 ნოემბერს საქართველოს პარლამენტის ეროვნული ბიბლიოთეკის პირველ კორპუსში. იგი საქართველოში პირველია და კავკასიაში უდიდესი. მუზეუმი გაიხსნა ეროვნული ბიბლიოთეკის გენერალური დირექტორის გიორგი კეკელიძის ინიციატივით. წიგნის მუზეუმი ეროვნული ბიბლიოთეკის საცავში დაცულ 19 ათასზე მეტ რარიტეტულ წიგნს აერთიანებს. მუზეუმში წარმოდგენილი იქნება როგორც მუდმივმოქმედი ექსპოზიციები, ისე დროებითი გამოფენები. წიგნის მუზეუმი ოთხ სივრცეს მოიცავს. ესენია: იშვიათი გამოცემების მუზეუმი, სადაც სიძველით და ფორმით გამორჩეული წიგნებია წარმოდგენილი, კერძოდ ქართულ-იტალიური ლექსიკონი (1629), ვახტანგის სტამბის გამოცემები, ინკუნაბულა და სხვ; „ვეფხისტყაოსნის“ მუზეუმი – აქ წარმოდგენილია პოემის ყველა გამოცემა ქართულ და უცხოურ ენებზე; ილიას დარბაზი – ილია ჭავჭავაძის კაბინეტის ექსპოზიცია, მისი პირადი ნივთებითა და ბიბლიოთეკით; ბროსეს საცავი – თანამედროვე საცავი, აღჭურვილი კლიმატის კონტროლის შესაბამისი აპარატურით. მუზეუმში შესვლა უფასო იქნება ნებისმიერი დამთვალიერებლისთვის. ↑ 1.0 1.1 გაიხსნა წიგნის პირველი მუზეუმი ↑ 2.0 2.1 გიორგი კეკელიძე: წიგნის მუზეუმი არის ბოლო ათწლეულების ყველაზე მასშტაბური პროექტი[მკვდარი ბმული]
ინდოეთ-პაკისტანის ომი

სახელწოდება ინდოეთ-პაკისტანის ომი შეიძლება აღნიშნავდეს: ინდოეთ-პაკისტანის პირველი ომი — 1947-1949 წწ. ინდოეთ-პაკისტანის მეორე ომი — 1965 წ. ინდოეთ-პაკისტანის მესამე ომი — 1971 წ.
წყევლა

წყევლა — სიტყვიერი ფორმულა, რომელიც შეიცავს ვინმეს ან რამის მიმართ ბოროტ სურვილს ან ლანძღვას. ხშირად არის წარმოდგენილი ძველ ლიტერატურაში, კერძოდ ბიბლიაში, როგორც რომელიმე ადამიანის ცოდვის განკითხვა. ამა თუ იმ რელიგიაში წყევლა აგრეთვე არის შელოცვა, სიტყვიერი რიტუალი, რომლის მიზანია მაგიური ძალით არასასურველი პიროვნებისთვის ზიანის მიყენება. არსებობს წყევლის საწინააღმდეგო რიტუალის ტრადიციაც. შუა საუკუნეების ევროპაში ცნობილი პრაქტიკა იყო ადამიანების დაწყევლა ან მოჯადოვება. ინგლისური ფოლკლორი ბევრს გვიყვება ელისაბედ I-ის ჯადოებზე და წყევლებზე. ბიბლიასა და ყურანში ბევრი წყევლის მაგალითებია როგორიცაა: ღვთის წყევლა გველზე, ადამზე , ევაზე, კაენზე და ეშმაკზე. ალაჰის წყევლა ურწმუნოებზე, ცოდვილებზე და მორწმუნეთა შემვიწროელებზე. ↑ Chauran, Alexandra (2013). Have You Been Hexed? Recognizing and Breaking Curses. Llewellyn Worldwide. ISBN 0-7387-3620-1.  ↑ https://en.m.wikipedia.org/wiki/Curse
დავით მირცხულავა

დავით მირცხულავა (დ. 1955) — ქართველი ენერგეტიკოსი, საქართველოს სათბობ-ენერგეტიკის ყოფილი მინისტრი, საქართველოს ენერგეტიკის მარეგულირებელი ეროვნული კომისიის (სემეკ) ყოფილი თავმჯდომარე. დავით მირცხულავა დაიბადა 1955 წელს. დაამთავრა საქართველოს პოლიტექნიკური ინსტიტუტი. მუშაობდა ენერგეტიკისა და ენერგეტიკულ ნაგებობათა ინსტიტუტში, იტალიის ნაციონალურ ენერგეტიკულ კომპანიაში, აგრარულ უნივერსიტეტში. 1982 წელს დაიცვა საკანდიდატო, ხოლო 1995 წელს სადოქტორო დისერტაციები. 1999-2003 წლებში იყო სათბობ-ენერგეტიკის მინისტრი. 2003 წლის აგვისტოდან 2004 წლის მარტამდე — სემეკ-ის თავმჯდომარე. არის ტექნიკურ მეცნიერებათა დოქტორი, პროფესორი. 2003 წლის დეკემბერში, ვარდების რევოლუციის შემდეგ, თანამდებობის ბოროტად გამოყენებისა და ფინანსური მაქინაციების ბრალდებით დააკავეს. 2005 წლის 30 მარტს 10 წლით თავისუფლების აღკვეთა მიესაჯა. 2006 წელს, თბილისის სააპელაციო სასამართლომ პატიმრობის ვადა 7 წელსა და 6 თვემდე შეუმცირა. 2008 წლის იანვარში, პრეზიდენტის მოვალეობის შემსრულებელმა ნინო ბურჯანაძემ მირცხულავა, კონტროლის პალატის ყოფილ ხელმძღვანელ სულხან მოლაშვილთან ერთად შეიწყალა. 2015 წელს სტრასბურგის სასამართლოს საქმეზე „მირცხულავა საქართველოს წინააღმდეგ“ განჩინება გამოიტანა.  მომჩივანი მის მიმართ ევროპული კონვენციის მე-3 მუხლის (წამების აკრძალვა), მე-5 მუხლის (თავისუფლებისა და უსაფრთხოების უფლება) და მე-6 მუხლის (საქმის სამართლიანი განხილვის უფლება) დარღვევას ასაჩივრებდა. საქართველოს მთავრობამ მირცხულავას მიმართ ევროპული კონვენციის ზემოაღნიშნული მუხლების დარღვევა აღიარა და მომჩივანს კომპენსაციის სახით 5 000 ევრო შესთავაზა. მომჩივანი საქართველოს მთავრობის მიერ შეთავაზებულ წინადადებას სრულად დაეთანხმა. შედეგად, სტრასბურგის სასამართლომ აღნიშნული დავა განსახილველ საქმეთა ნუსხიდან ამორიცხა. დავით მირცხულავა ბოლო წლებში ინდურ კომპანია „ტრანს ელექტრიკასთან“ თანამშრომლობს, რომელიც „ხუდონჰესის“ პროექტის განხორციელებას გეგმავს. თუმცა, მოსახლეობის წინააღმდეგობის გამო, მშენებლობის განახლება ამ დრომდე ვერ ხერხდება. ↑ დავით მირცხულავა დააკავეს[მკვდარი ბმული] ↑ მირცხულავას 10 წლით თავისუფლების აღკვეთა მიესაჯა[მკვდარი ბმული] ↑ სტრასბურგის სასამართლომ დავით მირცხულავას საქმეზე განჩინება გამოიტანა. დაარქივებულია ორიგინალიდან — 2021-01-22. ციტირების თარიღი: 2017-11-21. ↑ მირცხულავა: დღესდღეობით ხუდონჰესის პროექტი გაჩერებულია
მაღალაშვილი

საკუთარი სახელი მაღალაშვილი შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: მაღალაშვილი ალექსანდრე მაღალაშვილი — რუსეთის იმპერიის არმიის ოფიცერი გიორგი მაღალაშვილი — ექიმი, პოლიტიკური მოღვაწე გიორგი მაღალაშვილი — რუსეთის იმპერიის არმიის ოფიცერი გრიგოლ მაღალაშვილი — ექიმი ედიშერ მაღალაშვილი — მსახიობი ილია მაღალაშვილი — პოლიტიკოსი იოსებ მაღალაშვილი — სპორტსმენი (სამბო) ლევან მაღალაშვილი — სამხედრო მოღვაწე ნესტორ მაღალაშვილი — პოლიტიკური მოღვაწე ნიკიტა მაღალაშვილი (მაღალოვი) — პიანისტი ქეთევან მაღალაშვილი — ფერმწერ-პორტრეტისტი